Näitleja Casey Affleck kavatseb teha dokumentaalfilmi oma hea sõbra ja õemehe, Joaquin Phoenixi ponnistustest muusikukarjääri käivitamisel.
34-aastane Phoenix teatas oktoobrikuus, et kavatseb Hollywoodile selja pöörata ja proovida kätt lauljana ning Affleck astub nüüd kaamera taha, et Phoenixi igat sammu salvestada, vahendab WENN.
Dokumentaalfilmi võtted algavad täna, kui Phoenix annab ühes Las Vegase klubis esimese ametliku esinemise.